Klub národnostných menšín

Klub národnostných menšín v Košiciach je komunálnym združením národnostných spolkov existujúcich v tomto meste. Združenie je jedným z praktických vyjadrení pomenovania Košíc ako mesta tolerancie. Sídli v meštianskom dome na Mäsiarskej ulici číslo 35, kde strávil svoje detstvo košický rodák, svetoznámy autor maďarskej národnosti Sándor Márai. V dome bola zriadená v roku 1998 spomienka na tohto košického lokálpatriota – Pamätná izba Sándora Máraiho. Izba bola v roku 2018 nahradená pamätnou expozíciou.

Klub združuje košické pobočky týchto slovenských národnostných spolkov:

 Český spolok na Slovensku
 Karpatskonemecký spolok na Slovensku
 Kultúrny zväz Bulharov a ich priateľov na Slovensku
 Maďarský spoločenský a kultúrny zväz na Slovensku (Csemadok)
 Nadácia Dobrá rómska víla KESAJ
 Poľský klub - Spolok Poliakov a ich priateľov na Slovensku
 Rusínska obroda
 Zväz Rusínov-Ukrajincov Slovenskej republiky
 Židovská náboženská obec

Referencie

Externé odkazy 

 Klub národnostných menšín na košice.sk

Košice
Organizácie na Slovensku
Vzniklo v 1999